Vaani Pushpa 149 Views cricket , MICHAEL HOLDING , Pakistan
MICHAEL HOLDING
కరాచి: పాకిస్తాన్‌లో సరైన భద్రత లేదనే కారణంగా చూపుతూ పలు దేశాల క్రికెటర్లు ఇక్కడికి రావడానికి భయపడుతున్నారు. ఇటీవల శ్రీలంక క్రికెట్‌ జట్టు…పాకిస్తాన్‌ పర్యటనకు వచ్చినా పూర్తి స్థాయి జట్టు రాలేదు. లసిత్‌ మలింగా, దిముత్‌ కరుణరత్నేతో సహా ఎక్కువ సంఖ్యలో పాక్‌ పర్యటనకు రావడానికి ఇష్టపడలేదు. భద్రతా పరమైన కారణంగా పాకిస్తాన్‌కు రాలేమని తేల్చి చెప్పేశారు. దాంతో ‘జూనియర్‌ శ్రీలంక జట్టు పాక్‌ పర్యటనకు వచ్చింది. అయితే తాజాగా వెస్టిండీస్‌ బౌలింగ్‌ దిగ్గజం మైకేల్‌ హోల్డింగ్‌ పాకిస్తాన్‌లో అడుగుపెట్టారు. అదే సమయంలో మైకేల్‌ హోల్డింగ్‌కు తన నివాసంలో పాక్‌ మాజీ ఆల్‌రౌండర్‌ షాహిద్‌ అఫ్రిది అతిథి మర్యాదలు చేశారు. అఫ్రిదితో పాటు పాకిస్తాన్‌ మాజీ క్రికెటర్‌ సయ్యద్‌ అన్వర్‌ కూడా అఫ్రిది ఇచ్చిన విందును స్వీకరించారు.
అనంతరం హోల్డింగ్‌ మాట్లాడుతూ…ఏ విధమైన భద్రతా పరమైన లోపాలున్నా నేను పాకిస్తాన్‌కు రాలేను కదా. పాకిస్తాన్‌లో ఎటువంటి ముప్పులేదు. నాకైతే ఎటువంటి సమస్య తలెత్తలేదు. శ్రీలంక క్రికెట్‌ జట్టు పాకిస్తాన్‌లో పర్యటించడం ఇక్కడ క్రికెట్‌కు పూర్వ వైభవాన్ని తీసుకురావడానికి ఉపయోగపడుతుందని అన్నారు. హోల్డింగ్‌ తన ఇంటికిరావడంపై అఫ్రిది స్పందిస్తూ…ఒక దిగ్గజ ఆటగాడు నేను ఇచ్చిన ఆతిథ్యాన్ని స్వీకరించడం గౌరవంగా భావిస్తున్నా. హోల్డింగ్‌ పాక్‌ రావడానికి డాక్టర్‌ ఖాషిఫ్‌ కృషి చేశారు. ఆయనకు కూడా ధన్యవాదాలు. దాంతో పాటు అన్వర్‌ కూడా నేను ఏర్పాటు చేసిన డిన్నర్‌కు వచ్చాడు. ఇద్దరు క్రికెట్‌ దిగ్గజాలు ఇలా రావడం నిజంగా చాలా సంతోషంగా ఉందని అఫ్రిది ట్వీట్‌ చేశాడు.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/